Salibandyliiga maaottelutauolle Westend Indiansin vierasvoitolla - ePressi
Salibandyliiga maaottelutauolle Westend Indiansin vierasvoitolla
Salibandyliigan sunnuntain ainoa ottelu pelattiin Lahden Suurhallissa, jossa Westend Indians nousi 800-päisen yleisön harmiksi 4-3-vierasvoittoon LASB:sta.
Mikael Järvi, Matti Korhonen ja Elmeri Saukkonen laukoivat lahtelaisille kahteen erään 3-1-johdon, mutta loppuun saakka eivät isännät jaksaneet. Valtteri Kainulainen ja Samuli Granlund nostivat espoolaiset tasoihin jo erän alkupuolella, ja kolme ja puoli minuuttia ennen loppua Miska Mäkinen teki Indiansin voittomaalin.
– Meillä oli koko pelin hyvin malttia pelata sitä omaa peliä, Indiansin valmentaja Stefan Korhonen kiitti joukkueensa sivuilla.
- Meidän pallollinen peli kunnossa ehkä parhaiten tällä kaudella ja saatiin luotua jatkuvasti hyviä paikkoja, vaikka kahdessa ensimmäisessä ei maaliin asti palloa saatukaan.
Salibandyliiga jää nyt maaottelutauolle, jonka aikana MM-kisoihin valmistautuva miesten maajoukkue kohtaa Ruotsin Växjössä neljän maan turnauksessa Tshekin, Sveitsin ja Ruotsin. Liigaa pelataan taas 9. marraskuuta.